दिल्ली के नत्थूपुरा बुराड़ी से बख्तावरपुर रोड पर सड़क के बीच एक काफी गहरा और बड़ा गड्ढा हो गया है। गड्ढा इतना खतरनाक है यदि कोई बड़ी गाड़ी उसके पास से गुजरी तो वह भी उसे गड्ढे में समा जाए। गड्ढे को वक्त रहते लोगों ने आज सड़क के बीच में देखा तो वहां कुछ लकड़ियां और पेड़ों की टहनियां डाल दी है ताकि कोई बड़ा हादसा ना हो पाए। सड़क के बीच में इतना बड़ा गड्ढा आप देख कर चौक जाएंगे। प्लेन सड़क बीच से बिल्कुल जमीन में धंस गई है और 5 फुट करीब गहरा और यदि लंबाई चौड़ाई की बात करें तो करीब 10 फुट लंबा यह गड्ढा सड़क में बन गया है। अब इस गड्ढे के पास से सड़क पर गुजरने वाली गाड़ियों को भी खतरा है क्योंकि यह गड्ढा लगातार बढ़ता जा रहा है और लगता है सड़क का काफी लंबा हिस्सा जमीन के अंदर खोखला हो चुका है। सड़क काफी पुरानी है लेकिन सड़क कि कहीं ना कहीं गुणवत्ता में काफी कमी है या इस सड़क पर जब गाड़ियां चलती है तो सड़क वैसे भी लोगों को हिलती हुई महसूस होती है । अभी मानसून की शुरुआत में ही इतना बड़ा गड्ढा होना दिल्ली के सरकारी कामों की गुणवत्ता पर सवाल खड़े करता है । दूसरी बात यह भी है कि यहां गड्ढे के लिए जो पेड़ टहनियां डाल कर लोगों को खतरे का आभास हो यह सब काम भी स्थानीय लोग कर रहे हैं प्रशासन की तरफ से कोई इंतजाम नहीं किया गया । यदि रात के वक्त कोई गाड़ी तेजी से आई और सड़क के बीच में अचानक इतना बड़ा गड्ढा आएगा यदि अचानक कितने तेज ब्रेक लगाए तो गाड़ी पलट सकती है और यदि ब्रेक नहीं लगाए तो वह गाड़ी इस गड्ढे में गिर भी सकती है। फिलहाल यहां पर जानलेवा खतरा बख्तावर पुर रोड पर बना हुआ है।